cimer

vonal**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: HTO/78-7/2015.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2015. június 25-ei nyilvános ülésére**

**Tárgy:** Fogászati alapellátás működéséhez szükséges eszközök biztosítása

**Az előterjesztő:** Papp Gábor polgármester

**Készítette:**  Panka-Kovács Melinda hatósági ügyintéző

**Megtárgyalta:** Pénzügyi, Turisztikai és Városfejlesztési Bizottság

Jogi- Ügyrendi, Szociális Bizottság

**Törvényességi szempontból ellenőrizte:** Dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Tisztelt Képviselő-testület!

Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) határozza meg az önkormányzatok kötelezően ellátandó feladatát. Az Mötv. 13. § (1) bekezdésének 4. pontja az egészségügyi alapellátás, az egészséges életmód segítését célzó szolgáltatások biztosítását a helyi önkormányzat feladataként jelöli meg. A Képviselő-testület és Szervei Szervezeti és Működési Szabályzatáról szóló 34/2014. (X. 30) önkormányzati rendelet 2. számú melléklete sorolja fel az önkormányzat kötelezően ellátandó feladatainak feladat ellátási módját. A háziorvosi, gyermekorvosi, fogorvosi ellátás az Egészségbiztosítási Pénztárral és orvosokkal kötött vállalkozási szerződés alapján kerül biztosításra.

Az önkormányzati egészségügyi alapellátás fogorvosi szolgálatának vállalkozási rendszerben történő átadásáról és átvételéről szóló megbízási szerződés Dr. Hubayné Dr. Hubay Ildikóval 2002. február 4. napján került megkötésre.

A Szerződés 4. 3. pontja az alábbiakat rögzíti:

„Hévíz Város Önkormányzata köteles a műszerek folyamatos karbantartásáról, a javítás költségeiről és a műszerek pótlásáról maga gondoskodni azzal, hogy a bruttó 50.000 Ft egyedi értéket meghaladó felszerelési és berendezési tárgyak beszerzése, pótlása, valamint az ezt az értéket meghaladó minden javítás, karbantartás, alkatrész tartozék és részegység csere költsége az Önkormányzatot, mint tulajdonosít, míg ez ezen érték alatti költségek a Vállalkozót, mint használót terhelik. Előbbi összeg a KSH által meghatározott éves infláció mértékével növekszik.”

Dr. Hubayné Dr. Hubay Ildikó az I. fogorvosi körzetet ellátó fogszakorvos 2014. május 30. napján kérelmet nyújtott be, amelyben leírta, hogy a rendelőben használt eszközök 90 %-a elhasználódott. Tekintettel arra, hogy a fogászat gépei egyre gyakrabban meghibásodnak, s ez veszélyezteti a fogorvosi alapellátás folyamatosságát és színvonalát javasolta, hogy az önkormányzat a rendelő teljes gépi berendezéseit, eszközeit újítsa meg.

Dr. Hubayné Dr. Hubay Ildikó 2014. július 10. napján kelt levelében bejelentette, hogy az általa használt fogászati kezelőegység egyes részei, tartozékai meghibásodtak, illetve a közeljövőben további meghibásodások várhatóak, a gépet javító szakember szerint, amelyeket tervszerű megelőző javításokkal, alkatrész cserékkel célszerű megelőzni, a biztonságos fogászati alapellátás folyamatossága és színvonala érdekében. A cserére szoruló – a lengőasztal alján elhelyezkedő – tápegységet csak az USA-ból lehetséges beserezni és valószínű, hogy a vizet-, levegőt, - fényt vezető burkolócsöveket, stb. is csak import útján lehetséges beszerezni, nem kis költséggel.

A Teréz Anya Szociális Integrált Intézmény (a továbbiakban: TASZII) által felkért szakértő a Hévízi Polgármesteri Hivatal részére 2015. január 10. napján érkezett véleményében rögzítette, hogy a 14 éves kezelőszék és a fogászati rendelő felszerelésének selejtezése és cseréje indokolt, a várható meghibásodások százalékos aránya igen nagy. A készülékek életkorára való tekintettel a szervizelés nem minden esetben megoldható, több készüléknél az alkatrész utánpótlást a gyártó már nem vállalja, vagy a javítás gazdaságtalan lenne.

Dr. Hubayné Dr. Hubay Ildikó fogszakorvos 2015. április 21. napján kelt levelében az alábbiakat terjesztette elő:

Amennyiben a rendelőintézeti gépek és berendezések anyagi fedezete hiányzik, az üggyel kapcsolatban az alábbi javaslattal élt: 120 e Ft bérleti díj ellenében saját tulajdonú működőképes gépek-berendezések üzemeltetését vállalná, így nem kellene az önkormányzatnak közel 10.000 e Ft értékű gépeket, berendezéseket stb., beszereznie. Tekintettel arra, hogy a körzetében hosszú évek óta a saját gépeivel látta el a fogászati kezeléseket, továbbra is biztosítaná ezeket, s még a gépek-berendezések javításainak költségeit is vállalná, sőt újabb beszerzéseket is eszközölne, amennyiben 5 évre visszamenően is megtérítené az önkormányzat a saját tulajdonú gépei, berendezései értékcsökkenésének egy részét, kb. 2.000 e Ft összegben. A fogszakorvos magára vállalná a karbantartások, alkatrészcserék havi 80 e Ft-ot meg nem haladó összegét is.

2015. május 7. napján kelt levélben a Teréz Anya Szociális Integrált Intézmény (a továbbiakban: TASZII) vezetőjétől a fogászati ellátás megfelelő működéséhez szükséges eszközök felsorolását és értékének megjelölését kértük.

2015. június 9. napján **a TASZII Mb. Intézményvezetője**, mint az Egészségügyi Központ üzemeltetője a **fogorvosi alapellátáshoz elengedhetetlen eszközök beszerzésétét összesen** **nettó: 7.819 e Ft**-ban (**bruttó 9.930 e Ft**-ban) jelölte meg. A csatolt árajánlat az előterjesztés 1. számú melléklete.

2015. május 22. napján az érintett fogorvosi rendelőben egyeztetés zajlott, amely alapján - az egészségügyi szolgáltatások nyújtásához szükséges szakmai minimumfeltételekről 60/2003. (X. 20.) ESzCsM rendeletben (a továbbiakban: rendelet) felsorolt fogászati alapellátáshoz szükséges eszközök figyelembe vétele mellett – került az árajánlat összeállításra. Az árajánlat a rendeletben rögzített minimumfeltételeken felül a doktornő által igényelt kiegészítő eszközöket (Endomotor és apex lokátor egy készülékben, Amalgám keverő és adagoló készlet Monitex A.Max kapszularázó) is tartalmazza összesen nettó 663 e Ft értékben. (Ezt az összeget a TASZII által megjelölt nettó összeg tartalmazza.)

**A rendeletben meghatározott minimumfeltételek teljesítéséhez** az árajánlat **nettó** **7.156 e Ft (bruttó 9.088 e Ft**) összegű eszközszükségletet mutat ki.

Az ajánlatban feltüntetett további válaszható tétellel kapcsolatban (kéziműszer csomag) a Mb. Intézményvezető annak beszerzését nem tartja indokoltnak, mivel a kézi műszerek darabára nem haladják meg a 10 e Ft-ot.

Az eszközbeszerzésen túl a fogorvosi kezelőszék kiépítéséhez szükséges **vizes- és új villamos-bekötésekhez, burkolatpótláshoz előirányzat biztosítása kb. nettó 160 e Ft, bruttó 203 e Ft** összegben.

A szakértői vélemény alapján a fogászati eszközök cseréje szükségszerű. Jelenleg a város költségvetésében erre fedezet nem áll rendelkezésre. A doktornő a beruházás fedezetének hiánya esetére tett javaslata az önkormányzat számára gazdaságtalan.

Mivel az eszközök cseréje szükséges, úgy a határozati javaslat 60 napos határidő kitűzésével felkéri a polgármester urat, hogy határozza meg az eszközök beszerzéséhez szükséges előirányzat előteremtésének módját.

Kérem a Tisztelt Képviselő-testületet a határozati javaslat elfogadására.

**2.**

**Határozati javaslat**

1. Hévíz Város Önkormányzat Képviselő-testülete szükségesnek tartja a hévízi I. fogászati körzethez tartozó fogorvosi rendelő egyes eszközeinek beszerzését.
2. A képviselő-testület felkéri a polgármester urat arra, hogy vizsgálja meg a fogorvosi eszközök beszerzéséhez és annak kiépítéséhez szükséges nettó ………………..… e Ft előirányzat előteremtésének módját.

Felelős: Papp Gábor polgármester

Határidő: 2015. augusztus 27.

**3.**

**Bizottsági állásfoglalás**

**4.**

**Mellékletek**

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| **Fábiánné Hoffman Márta** | **Hatósági osztályvezető/** |  |  |
| **Panka-Kovács Melinda** | **hatósági ügyintéző**  **előterjesztés készítője** |  |  |
| **Szintén László** | **Közgazdasági osztályvezető/pénzügyi ellenőrzés** |  |  |
| **dr. Tüske Róbert** | **jegyző/**  **törvényességi felülvizsgálat** |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |